ai4bharat/Pralekha huggingface dataset:
ప్రధాన మంత్రి కార్యాలయం
డిసెంబరు 28న ప్రధాని కాన్పూర్ సందర్శన ; కాన్పూర్ మెట్రో రైల్ ప్రాజెక్టుకు ప్రారంభోత్సవం
పట్టణ రవాణాకు ఉత్తేజంపై ప్రధాని శ్రద్ధను ప్రతిబింబించే ప్రాజెక్టు;
ఐఐటీ-కాన్పూర్ స్నాతకోత్సవానికి ముఖ్య అతిథిగా
ప్రధాని; బ్లాక్చెయిన్ ఆధారిత డిజిటల్ పట్టాలకు శ్రీకారం;
ఇన్స్టిట్యూట్లో రూపొందించిన బ్లాక్చెయిన్ చోదిత
సాంకేతికత ద్వారా విద్యార్థులకు డిజిటల్ పట్టాల ప్రదానం;
బినా-పంకి బహుళ ఉత్పత్తుల పైప్లైన్ ప్రాజెక్టుకు ప్రధాని ప్రారంభోత్సవం
ప్రధానమంత్రి శ్రీ నరేంద్ర మోదీ 2021 డిసెంబర్ 28న ఉత్తరప్రదేశ్లోని కాన్పూర్లో పర్యటిస్తారు. ఈ సందర్భంగా మధ్యాహ్నం 1:30 గంటలకు ఆయన కాన్పూర్ మెట్రోరైల్ ప్రాజెక్టులో ఇప్పటిదాకా పూర్తయిన భాగాన్ని ప్రారంభిస్తారు. ఈ కార్యక్రమంలో భాగంగానే ‘బినా-పంకి’ బహుళ ఉత్పత్తుల పైప్లైన్ ప్రాజెక్టును కూడా ప్రారంభిస్తారు. దీనికిముందు ఉదయం 11:00 గంటల ప్రాంతంలో ఐఐటీ-కాన్పూర్ 54వ స్నాతకోత్సవానికి ప్రధాని హాజరవుతారు.
ప్రధానమంత్రి ప్రధానంగా దృష్టి సారించిన అంశాల్లో పట్టణ రవాణాకు నూతనోత్తేజం ఇవ్వడం కూడా ఒకటి. కాన్పూర్ మెట్రోరైల్ ప్రాజెక్టులో ఇప్పటివరకూ పూర్తయిన భాగాన్ని ఆయన ప్రారంభించనుండటం ఈ దిశగా ఒక ముందడుగు. ప్రస్తుతం ఐఐటీ-కాన్పూర్ నుంచి మోతీఝీల్ వరకూ 9 కిలోమీటర్ల పొడవునగల భాగం పనులు పూర్తయ్యాయి. కాన్పూర్ మెట్రోరైల్ ప్రాజెక్టు పనులపై తనిఖీ నిమిత్తం ప్రధానమంత్రి ఐఐటీ మెట్రో స్టేషన్ నుంచి గీతానగర్ వరకూ మెట్రో రైలులో ప్రయాణిస్తారు. ఈ మెట్రోరైల్ ప్రాజెక్టు మొత్తం పొడవు 32 కిలోమీటర్లు కాగా, రూ.11,000 కోట్లతో దీన్ని నిర్మిస్తున్నారు.
బినా-పంకి బహుళ ఉత్పత్తుల పైప్లైన్ ప్రాజెక్టును కూడా ప్రధానమంత్రి ప్రారంభిస్తారు. మొత్తం 356 కిలోమీటర్ల పొడవైన ఈ ప్రాజెక్టు సామర్థ్యం సంవత్సరానికి 3.45 మిలియన్ టన్నులుగా ఉంది. ఇది మధ్యప్రదేశ్లోని బినా చమురుశుద్ధి కర్మాగారం నుంచి ఉత్తరప్రదేశ్లోని కాన్పూర్లోగల పంకీ వరకూ సాగుతుంది. దీన్ని రూ.1,500 కోట్లతో నిర్మించారు. ఈ ప్రాంతానికి బినా చమురుశుద్ధి కర్మాగారం నుంచి పెట్రోలియం ఉత్పత్తుల లభ్యతకు ఇది దోహదపడుతుంది.
ఐఐటీ-కాన్పూర్ 54వ స్నాతకోత్సవంలో ప్రధానమంత్రి ముఖ్య అతిథిగా పాల్గొంటారు. ఇందులో భాగంగా బ్లాక్చెయిన ఆదారిత డిజిటల్ పట్టాలకు ఆయన శ్రీకారం చుడతారు. ఉత్తీర్ణత సాధించిన విద్యార్థులకు ఈ డిజిటల్ పట్టాలు ప్రదానం చేయబడతాయి. ‘నేషనల్ బ్లాక్చెయిన్ ప్రాజెక్ట్’ కింద ఐఐటీలోనే రూపొందించిన బ్లాక్చెయిన్ చోదిత సాంకేతిక పరిజ్ఞానం ద్వారా ఈ డిజిటల్ పట్టాల ప్రదానం సాగుతుంది. ఈ డిజిటల్ పట్టాలకు నకిలీల తయారీ అసాధ్యం మాత్రమేగాక ప్రపంచంలో ఎక్కడైనా వీటిని ధ్రువీకరించుకునే వీలుంటుంది.
(
భారత ప్రభుత్వ ప్రధాన శాస్త్రీయ సలహాదారు కార్యాలయం
కోవిడ్-19 ప్రాజెక్టులకు త్వరితగతిన ఆమోదిస్తున్న ప్రధాన శాస్త్రీయ సలహాదారు కార్యాలయం : ఆసుపత్రుల విస్తరణ
కోవిడ్-19 కేసుల సంఖ్య పెరుగుతున్న సమయంలో ఆసుపత్రుల్లో ఎదురవుతున్న మౌలిక సదుపాయాల కొరతను నివారించే అంశంలో మాడ్యులర్ ఆస్పత్రుల సేవలు ఉపశమనం కలిగిస్తున్నాయి. వినూత్నంగా రూపకల్పన జరిగిన మాడ్యులర్ ఆస్పత్రులను పనిచేస్తున్న ఆసుపత్రుల పక్కనే వాటి విస్తరణ ఆసుపత్రులుగా అందుబాటులోకి వస్తున్నాయి. వీటి నిర్మాణాన్ని చేపట్టడానికి కేంద్ర ప్రభుత్వ ప్రధాన శాస్త్రీయ సలహాదారు కార్యాలయం ప్రైవేట్ రంగ సంస్థలు, దాతలు,వ్యక్తులు, సంఘాల నుంచి ప్రతిపాదనలను ఆహ్వానించింది. జాతీయ ప్రాధాన్యత కలిగిన మాడ్యులర్ ఆస్పత్రుల నిర్మాణంలో సహకరించాలని ప్రధాన శాస్త్రీయ సలహాదారు కార్యాలయం కోరింది. కోవిడ్-19 నివారణ, వ్యాప్తిని నిరోధించడానికి వినూత్నరీతిలో కార్యక్రమాలను అమలు చేయవలసి ఉందని ప్రధాన శాస్త్రీయ సలహాదారు కార్యాలయం గుర్తించింది. దీనిలోభాగంగా ఆసుపత్రుల విస్తరణ కార్యక్రమం రూపుదిద్దుకుంది. కోవిడ్-19 కేసులు ఎక్కువగా నమోదవుతున్న రాష్ట్రాల్లో కనీసం 50 మాడ్యులర్ ఆస్పత్రులను నిర్మించవలసి ఉంటుందని ప్రధాన శాస్త్రీయ సలహాదారు కార్యాలయం గుర్తించింది. మద్రాస్ ఇండియన్ ఇన్స్టిట్యూట్ అఫ్ టెక్నాలజీలో అంకుర సంస్థగా ఏర్పాటైన మాడ్యులస్ హౌసింగ్ సంస్థ తక్కువకాలంలో నిర్మించడానికి వీలుగా మెడికాబ్ ఆసుపత్రులకు రూపకల్పన చేసింది. ఈ విధానంలో మూడు వారాల వ్యవధిలో పనిచేస్తున్న ఆసుపత్రికి విస్తరణగా 100 పడకలతో మాడ్యులర్ ఆసుపత్రిని నిర్మించవచ్చును. ప్రాణ రక్షణకు అవసరమైన అన్ని సౌకర్యాలు. వైద్య సౌకర్యాలతో ప్రత్యేకంగా ఇంటెన్సివ్ కేర్ యూనిట్ల ను ఏర్పాటు చేయడానికి అనువుగా డిజైన్ ను అభివృద్ధి చేశారు. 25 సంవత్సరాల మన్నిక కలిగే ఈ మాడ్యులర్ ఆసుపత్రులను వారం రోజుల్లో అవసరమైన ప్రాంతాలకు తరలించవచ్చును. మాడ్యులర్ ఆసుపత్రులను నిర్మించడం ద్వారా దేశంలో ముఖ్యంగా గ్రామీణ ప్రాంతాలు, చిన్న నగరాల్లో వైద్య సేవల కొరతను అధిగమించడానికి అవకాశం కలుగుతుంది. దేశం వివిధ ప్రాంతాల్లో మాడ్యులర్ ఆసుపత్రుల నిర్మాణాన్ని చేపట్టడానికి సంస్థల సిఎస్ఆర్ నిధుల నుంచి సహకారం అందేలా చూడడానికి ప్రధాన శాస్త్రీయ సలహాదారు కార్యాలయం ప్రయత్నిస్తున్నది.
అమెరికన్ ఇండియన్ ఫౌండేషన్, మాస్టర్ కార్డ్, టెక్సాస్ ఇన్స్ట్రుమెంట్స్, జెస్కాలర్, పిఎన్బి హౌసింగ్, గోల్డ్ మాన్ సాచ్స్, లెనోవా సహకారంతో మేడి క్యాబ్ ఆసుపత్రుల నిర్మాణాన్ని ప్రారంభించింది. నాస్కామ్ ఫౌండేషన్ ప్రాజెక్టుకు సిఎస్ఆర్ మద్దతును ప్రకటించింది. మొదటి దశలో బిలాస్పూర్  అమరావతి, పూణే, మరియు జల్నా ; మొహాలి లలో 100 పడకలతో ఆసుపత్రులు ఏర్పాటుకానున్నాయి. రాయ్పూర్  వద్ద 20 పడకల ఆసుపత్రి. బెంగళూరు లో ఈ తరహా ఆసుపత్రుల నిర్మాణానికి సన్నాహాలు సాగుతున్నాయి.
పంజాబ్ మరియు ఛత్తీస్ఘర్ లోని పలుప్రాంతాల్లో మాడ్యులర్ ఆస్పత్రులను నిర్మించడానికి సహకరించాలని టాటా ప్రాజెక్ట్స్ లిమిటెడ్ను పిఎస్ఎ కార్యాలయం కోరింది. గురుదాస్పూర్ మరియు ఫరీద్కోట్  లోని 48 పడకల మాడ్యులర్ ఆసుపత్రుల పనులను టాటా ప్రాజెక్ట్స్ లిమిటెడ్ చేపట్టింది. ఛైటీస్ఘర్ లోని రాయ్పూర్, జష్పూర్, బెమెతారా, కాంకర్, గౌరెల్లాతో సహా పలు ఆసుపత్రులలో ఐసియు విస్తరణ కూడా జరుగుతోంది.
ఈ ప్రాజెక్ట్ వివరాలను industry-engagement[at]psa[dot]gov[dot]in నుంచి పొందవచ్చును.
వివిధ COVID-19 ప్రాజెక్టులపై వివరాలను https://www.psa.gov.in/innovation-science-bharat ద్వారా తెలుసుకోవచ్చును.
జౌళి మంత్రిత్వ శాఖ
వైద్య ఆరోగ్య రంగంలో ఉపయోగించే బట్ట ఉత్పత్తి, సరఫరా పర్యవేక్షణ కోసం కేంద్ర వస్త్ర పరిశ్రమ శాఖ ఆధ్వర్యంలో ఎమర్జెన్సీ కంట్రోల్ రూమ్
వైద్య ఆరోగ్య రంగంలో ఉపయోగించే వస్త్ర ఉత్పత్తి, సరఫరా పర్యవేక్షణ కోసం కేంద్ర వస్త్ర పరిశ్రమ శాఖ ఆధ్వర్యంలో ఎమర్జెన్సీ కంట్రోల్ రూమ్ ను ఏర్పాటు చేశారు. కోవిడ్ 19 పై పోరాటంలో భాగంగా ఎన్ 95 మాస్కుల తయారీ, శరీరాన్ని కప్పే వస్త్రాలు, మెల్ట్ బ్లోన్ ఫ్యాబ్రిక్ కోసం ఈ ప్రత్యేక వస్త్రాలు అవసరమవుతాయి.
 ఆధ్వర్యంలో పని చేస్తుంది. ఈ కంట్రోల్ రూమ్ ద్వారా నీహార్ రంజన్- జాయింట్ సెక్రటరీ, హెచ్. కె. నందా- డైరెక్టర్, బలరామ్ కుమార్ - డైరెక్టర్, పంకజ్ కుమార్ సింగ్ - డిప్యూటీ సెక్రటరీ, పద్మపాణి బోరా - డిప్యూటీ సెక్రటరీలతోపాటు పలువురు ఉన్నతాధికారులు సేవలందిస్తున్నారు. వైద్య ఆరోగ్య రంగంలో ఉపయోగించే ప్రత్యేక వస్త్రాల సరఫరాకు సంబంధించి ఎలాంటి సమస్యలున్నాసరే సంబంధిత వ్యక్తులు పై కంట్రోల్ రూమ్ను సంప్రదించి తమ సమస్యలను పరిష్కరించుకోవచ్చు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 195.72 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.08 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,95,72,02,325
|
|
అందుబాటులోని నిల్వలు
|
|
7,08,19,940
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 195.72 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.08 కోట్లకు పైగా  డోసులు అందుబాటులో ఉన్నాయి.
హోం మంత్రిత్వ శాఖ
లక్షద్వీప్ అడ్మినిస్ట్రేటర్ శ్రీ దినేశ్వర్ శర్మ మృతి పట్ల సంతాపం వ్యక్తం చేసిన - కేంద్ర హోంమంత్రి శ్రీ అమిత్ షా
భారత పోలీసు సర్వీసుకు అంకితమైన అధికారిగా, ఆయన దేశానికి అత్యంత విధేయతతో సేవ చేశారని పేర్కొన్న - శ్రీ అమిత్ షా
ఈ రోజు లక్షద్వీప్ అడ్మినిస్ట్రేటర్ శ్రీ దినేశ్వర్ శర్మ మృతి పట్ల కేంద్ర హోంమంత్రి శ్రీ అమిత్ షా సంతాపం ప్రకటించారు.
ఈ మేరకు, శ్రీ అమిత్ షా సామాజిక మాధ్యమం ద్వారా ఒక ట్వీట్ చేస్తూ, "లక్షద్వీప్ అడ్మినిస్ట్రేటర్ శ్రీ దినేశ్వర్ శర్మ జీ స్వర్గస్తులయ్యారని తెలిసి చాలా బాధపడ్డాను. భారత పోలీసు సర్వీసుకు చెందిన అంకితమైన అధికారిగా, ఆయన దేశానికి అత్యంత విధేయతతో సేవ చేశారు. ఈ విచారకరమైన సమయంలో ఆయన కుటుంబ సభ్యులకు నా హృదయపూర్వక సానుభూతి తెలియజేస్తున్నాను. ఓం శాంతి." అని పేర్కొన్నారు.
ప్రధాన మంత్రి కార్యాలయం
ఏశియాన్ గేమ్స్ 2022 లో పాలుపంచుకొన్న భారతీయక్రీడాకారుల దళం తో అక్టోబరు 10 వ తేదీ న భేటీ అయ్యి వారిని ఉద్దేశించిప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2023 అక్టోబరు 10 వ తేదీ నాడు సాయంత్రం పూట సుమారు 4 గంటల 30 నిమిషాల వేళ కు న్యూ ఢిల్లీ లోని మేజర్ ధ్యాన్ చంద్ స్టేడియమ్ లో ఇటీవల ఏశియాన్ గేమ్స్ 2022 లో పాలుపంచుకొన్న భారతదేశ క్రీడాకారుల దళం తో భేటీ కావడం తో పాటు గా వారి ని ఉద్దేశించి ప్రసంగించనున్నారు.
ఏశియాన్ గేమ్స్ 2022 లో క్రీడాకారుల శ్రేష్ఠమైన కార్యసాధన కు గాను వారి ని అభినందించడంతో పాటు రాబోయే కాలం లో పోటీల కై వారిలో ప్రేరణ ను కలిగించడానికి ప్రధాన మంత్రి ఈ కార్యక్రమాన్ని తలపెట్టారు. భారతదేశం ఏశియాన్ గేమ్స్ 2022 లో 28 బంగారు పతకాలు సహా మొత్తం 107 పతకాల ను గెలిచింది. గెలిచిన పతకాల పరం గా చూస్తే గనక ఇది ఏశియాన్ గేమ్స్ 2022 లో భారతదేశం యొక్క అత్యుత్తమమైనటవంటి ప్రదర్శన గా ఉన్నది.
ఈ కార్యక్రమాని కి ఏశియాన్ గేమ్స్ లో పాల్గొన్న భారతదేశం క్రీడాకారులు, క్రీడాకారిణుల తో పాటు వారి కోచ్ లు, భారతీయ ఒలంపిక్ సంఘానికి చెందిన అధికారులు, జాతీయ క్రీడల సమాఖ్య ల ప్రతినిధులు మరియు యువజన వ్యవహారాలు, ఇంకా క్రీడ ల మంత్రిత్వ శాఖ అధికారులు కూడా హాజరు కానున్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 వ్యాక్సిన్ పంపిణీకి శ్రీకారం
దేశవ్యాప్తంగా 125 జిల్లాలలో విస్తరించి ఉన్న 286 కేంద్రాల్లో నమూనా పంపిణీకి భారీ విన్యాసం
సుమారు 1,14,100 మందికి వాక్సిన్ ఇవ్వటంలో శిక్షణ
కో-విన్ సాఫ్ట్వేర్లో 75 లక్షలకు పైగా లబ్ధిదారుల నమోదు
కోవిడ్ మహమ్మారికి వ్యతిరేకంగా జరుపుతున్న పోరాటంలో భారతదేశం అనేక శిఖరాలను అధిరోహిస్తోంది. వ్యాక్సిన్ పంపిణీకి కోసం దేశం సిద్ధమవుతున్న తరుణంలో, కేంద్ర ఆరోగ్య, కుటుంబ సంక్షేమ మంత్రిత్వ శాఖ గత రెండు నెలలుగా ఈ సన్నాహాలలో చురుగ్గా పాల్గొంది. ఈ రోజు దేశవ్యాప్తంగా చేపట్టిన భారీ కార్యక్రమంలో అన్ని రాష్ట్రాలు , కేంద్రపాలిత ప్రాంతాల్లోని 125 జిల్లాల్లో 286 కేంద్రాలలో టీకాలిచ్చారు. ప్రతి జిల్లా మూడు లేదా అంతకంటే ఎక్కువ చోట ఈ నమూనా టీకాల కార్యక్రమం నడిచింది. టీకాల పంపిణీ కోసం నిర్దేశించిన యంత్రాంగాన్ని పరీక్షించడం క్షేత్ర స్థాయిలో సమస్యలు గుర్తించటం ధ్యేయంగా దీన్ని చేపట్టారు.
దేశవ్యాప్తంగా ఉదయం 9:00 గంటల నుండి నిర్విరామంగా టీకాల కార్యక్రమం నడిపారు. లబ్ధిదారుల సమాచారం అప్లోడ్ చేయటం, టీకా ప్రదేశం కేటాయింపు & మైక్రో ప్లానింగ్, టీకా కేటాయింపు, నిర్దిష్ట ప్రదేశంలో టీకాలివ్వటం, ఆ సమాచారాన్ని నివేదించటం లాంటి అన్ని దశలూ సమర్థంగా నిర్వహించటానికి వాస్తవంలో ఎదురయ్యే సమస్యలు తెలుసుకోవటానికి ఈ కార్యక్రమం ఉపయోగపడింది. టీకాల తరువాత ఏదైనా పర్తికూల ప్రభావం కనబడితే తెలియజేయటానికి కాల్ సెంటర్లను కూడా పరీక్షించి చూశారు. ఈ మొత్తం కార్యక్రమాన్ని ఆయా జిల్లా కలెక్టర్లు పర్యవేక్షించారు. వారి అనుభవాన్ని తెలుసుకోవటానికి కేంద్ర ఆరోగ్య, కుటుంబ మంత్రిత్వశాఖ రోజంతా రాష్ట్రాలతో నిరంతరం సంప్రదింపులు జరుపుతూ వచ్చింది. నమూనా టీకాల కార్యక్రమం విజయవంతమైనట్టు రాష్ట్రాలు పూర్తి సంతృప్తిని వ్యక్తం చేశాయి.
టీకా మందు నిల్వ, సరైన ఉష్ణోగ్రత కాపాడటం, వ్యాక్సిన్ కోసం నమోదు చేసుకున్న లబ్ధిదారుల తో సంప్రదింపు అవకాశాలు ట్రాకింగ్ కోసం కో-విన్ సాఫ్ట్వేర్ రూపొందించారు. ఈ సాఫ్ట్వేర్ ముందుగా రిజిస్టర్ చేసుకున్న లబ్ధిదారులకు టీకా ప్రదేశం కేటాయింపు, ఎప్పటికప్పుడు సూచనలు ఇవ్వటం లాంటి పనులు క్రమం తప్పకుండా చేస్తుంది. టీకాల షెడ్యూల్ విజయవంతంగా పూర్తయిన తర్వాత వారి ధృవీకరణ, డిజిటల్ సర్టిఫికేట్ కూడా తయారవుతాయి. నేటి వరకు 75 లక్షలకు పైగా లబ్ధిదారులు కో-విన్ సాఫ్ట్వేర్లో నమోదయ్యారు.
దేశవ్యాప్తంగా ఉష్ణోగ్రత నియంత్రిత వాతావరణంలో వ్యాక్సిన్ మారుమూలకు కూడా పంపిణీ అయ్యేలా శీతల గిడ్డంగి వ్యవస్థ సిద్ధమైంది. సిరంజిలు తదితర పరికరాలు తగినంత సరఫరాకు కూడా ఏర్పాట్లు పూర్తయ్యాయి. లబ్ధిదారుల ధృవీకరణ, టీకాలుఇవ్వటం, శీతల గిడ్డంగులలో నిల్వ, రవాణా , బయో-మెడికల్ వ్యర్థాల నిర్వహణ, కో-విన్ సాఫ్ట్వేర్ లో సమాచారాన్ని అప్లోడ్ చేయడం వంటి వాటిపై అనుసరించాల్సిన ప్రక్రియ గురించి సుమారు 1,14,100 వ్యాక్సినేటర్లకు శిక్షణ ఇచ్చారు.
మొత్తం కార్యాచరణ ప్రణాళిక, ఐటి ప్లాట్ఫాం ముందుగా నాలుగు రాష్ట్రాల్లో క్షేత్రస్థాయిలో పరీక్షించబడింది. 2020 డిసెంబర్ 28 29 తేదీల్లో ఆంధ్రప్రదేశ్, అస్సాం, పంజాబ్, గుజరాత్ రాష్ట్రాల్లో ఈ తొలివిడత నమూనా టీకాల కార్యక్రమం జరిగింది. అక్కడినుంచి అందిన సమాచారం ఆధారంగా, ఐటి వ్యవస్థలో చిన్న చిన్న మార్పులు చేశారు.
నమూనా టీకాల కార్యక్రమం నిర్వహించిన జిల్లాలు , టీకా ప్రదేశాల వివరాలు ఈ క్రింది విధంగా ఉన్నాయి:
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 100.59 కోట్ల డోసులను అందించారు.
గత 24 గంటల్లో 15,786 కొత్త కేసులు నమోదయ్యాయి.
రికవరీ రేటు 98.16% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 18,641 మంది కోలుకున్నారు. దీంతో, కోలుకున్నవారి మొత్తం సంఖ్య 3,35,14,449 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.51% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,75,745. ఇది 232 రోజుల కనిష్ట స్థాయి.
వారపు పాజిటివిటీ రేటు  గత 119 రోజులుగా 3% కన్నా తక్కువగా ఉంది.
రోజువారీ పాజిటివిటీ రేటు  గత 53 రోజులుగా 3% కన్నా తక్కువగా ఉంది.
ఇప్పటివరకు 59.70 కోట్ల కొవిడ్ పరీక్షలు చేశారు.
రక్షణ మంత్రిత్వ శాఖ
రక్షణ రంగ సహకారంపై ఇండియా, అమెరికా రక్షణ రంగ ప్రతినిధుల విర్చువల్ చర్చలు
డిఫెన్స్ టెక్నాలజీ అండ్ ట్రేడ్ ఇన్షియేటివ్  గ్రూప్ కు సంబంధించిన పదవ సమావేశం విర్చువల్ పద్ధతిలో సెప్టెంబర్ 15న నిర్వహించారు. ఈ కార్యక్రమానికి భారతదేశం తరఫునుంచి రక్షణ రంగ కార్యదర్శి శ్రీ రాజ్ కుమార్ సహ అధ్యక్షత వహించగా అమెరికా రక్షణ రంగ విభాగాన్నించి అండర్ సెక్రటరీ మిస్ ఎల్లెన్ ఎం లార్డ్ సహ అధ్యక్షతవహించారు. డిటిటిఐ గ్రూప్ సమావేశాలు సాధారణంగా సంవత్సరానికి రెండు సార్లు నిర్వహిస్తారు. ఒకసారి ఇండియాలో జరిగితే మరోసారి అమెరికాలో జరుగుతాయి. అయితే ఈ సారి కోవిడ్ మహమ్మారి కారణంగా ఈ సమావేశాన్ని విటిసి ద్వారా నిర్వహించారు.
రక్షణ రంగ పరికరాలను ఇరుదేశాలు కలిసి ఉత్పత్తి చేయడం, అభివృద్ధి చేయడం కోసం ఇరు దేశాలు ద్వైపాక్షికంగా రక్షణరంగ వాణిజ్య సంబంధాలను కలిగి వున్నాయి. ఇదే డిటిటిఐ గ్రూప్ లక్ష్యం. డిటిటిఐ కింద తిరిగి నాలుగు ఉమ్మడిగా పని చేసే వర్కింగ్ గ్రూపులున్నాయి. భూతలంమీద పని చేసే సైనికులకోసం, నావికాదళం కోసం, వైమానిక దళం కోసం, ఎయిర్క్రాప్ట్ క్యారియర్ సాంకేతికతలకు సంబంధించి ఈ నాలుగు గ్రూపులను ఏర్పాటు చేశారు. తమ పరిధిలో కొనసాగుతున్న కార్యకలాపాల గురించి ఆయా గ్రూపులు సమావేశ సహ అధ్యక్షులకు వివరించారు.
డిటిటిఐ విజయాన్ని తెలియజేసే విధంగా ఈ సమావేశ సహ అధ్యక్షులు స్టేట్ మెంట్ ఆఫ్ ఇంటెంట్  మీద సంతకాలు చేశారు. రక్షణ రంగ సాంకేతిక సహకారాన్ని బలోపేతం చేసుకుంటామని, వివరణాత్మకమైన ప్రణాళికద్వారా, స్పష్టమైన ప్రగతి సాధించడంద్వారా ఈ పని చేస్తామని ఎస్ ఓ ఐ లో ప్రకటించారు.
గత డిటిటిఐ గ్రూప్ సమావేశం గత సంవత్సరం అక్టోబర్ లో జరిగింది. ఆ సమావేశం తర్వాత ఇరు దేశాల మధ్యన సహకారంతో సాగే ప్రాజెక్టుల గుర్తింపు కు సంబంధించి స్టాండర్డ్ ఆపరేటింగ్ ప్రొసీజర్ పూర్తయిందని ఈ సమావేశ సహ అధ్యక్షులు సంతోషాన్ని వెలిబుచ్చారు.
ఈ నెల 10న మొదటి డిటిటిఐ ఇండస్ట్రీ కొలాబరేషన్ ఫోరం  సమావేశం విర్చువల్గా నిర్వహించారు. ఇందులో అమెరికా, ఇండియాలకు చెందిన పారిశ్రామిక సంస్థలు సహకారంతో రాబోయే తరాలకు సంబంధించిన సాంకేతికతల్ని అభివృద్ధి చేసుకోవాలని ఇందులో నిశ్చయించుకున్నారు. దీన్ని ప్రోత్సాహించాలని నిర్ణయించారు. డిటిటిఐతో నేరుగా సంప్రదింపులు జరపడానికిగాను ఇండియా అమెరికా పారిశ్రామిక సంస్థలకు ఈ ఫోరం అవకాశాలను కల్పిస్తుంది. తద్వారా ఇరుదేశాల మధ్యన పారిశ్రామిక భాగస్వామ్యం ఏర్పడడంలో వచ్చే సమస్యలను పరిష్కరించుకోవడానికి వీలు కలుగుతుంది. చర్చల ఫలితాలను డిటిటిఐ గ్రూప్ సహ అధ్యక్షులకు వివరించడం జరిగింది.
ఆర్థిక మంత్రిత్వ శాఖ
రెవిన్యూ లోటు గ్రాంటు కింద 17 రాష్ట్రాలకు రూ.9,871 కోట్లు విడుదల
రాష్ట్రాలకు రెవిన్యూ లోటు గ్రాంటు కింద మొత్తం ఈ ఆర్థిక సంవత్సరంలో రూ.69,097 కోట్లు విడుదల
ఆర్థిక శాఖ వ్యయ విభాగం ఈ రోజు రాష్ట్రాలకు రూ.9,871.00 కోట్లు 7వ వాయిదా కింద పోస్ట్ డెవల్యూషన్ రెవెన్యూ డెఫిసిట్ గ్రాంట్  గ్రాంట్ ను విడుదల చేసింది. ఈ విడత విడుదలతో, ప్రస్తుత ఆర్థిక సంవత్సరంలో అర్హత కలిగిన రాష్ట్రాలకు పోస్ట్ డెవల్యూషన్ రెవెన్యూ డెఫిసిట్ గ్రాంట్  గా మొత్తం రూ.69,097.00 కోట్లు విడుదల చేసినట్టు అయింది.
రాష్ట్రాల వారీగా ఈ నెల విడుదలైన గ్రాంట్ వివరాలు మరియు 2021-22లో రాష్ట్రాలకు విడుదల చేసిన మొత్తం పిడిఆర్డి గ్రాంట్ మొత్తం జత చేయడం జరిగింది.
రాజ్యాంగంలోని ఆర్టికల్ 275 ప్రకారం రాష్ట్రాలకు పోస్ట్ డెవల్యూషన్ రెవెన్యూ లోటు గ్రాంట్ అందిస్తున్నారు. పదిహేనవ ఆర్థిక సంఘం సిఫారసుల ప్రకారం రాష్ట్రాల రెవెన్యూ అకౌంట్ల లోటును తీర్చడానికి నెలవారీ వాయిదాలలో గ్రాంట్లు విడుదల అవుతున్నాయి. 2021-22 లో 17 రాష్ట్రాలకు పిడిఆర్డి నిధులను కమిషన్ సిఫార్సు చేసింది.
2021-22 ఆర్థిక సంవత్సరానికి అంచనా వేసిన విభజనను పరిగణనలోకి తీసుకున్న తర్వాత రాష్ట్ర ఆదాయం మరియు వ్యయాల అంచనా మధ్య వ్యత్యాసం ఆధారంగా ఈ గ్రాంట్ మరియు గ్రాంట్ పరిమాణాన్ని స్వీకరించడానికి రాష్ట్రాల అర్హతను కమిషన్ నిర్ణయించింది.
పదిహేనో ఆర్థిక సంఘం మొత్తం పోస్ట్ డెవల్యూషన్ రెవెన్యూ లోటు గ్రాంట్ను 2021-22 ఆర్థిక సంవత్సరంలో 17 రాష్ట్రాలకు రూ.1,18,452 కోట్లు సిఫార్సు చేసింది. ఇందులో రూ. 69,097.00 కోట్లు  ఇప్పటివరకు విడుదలయ్యాయి.
పదిహేనవ ఆర్థిక సంఘం పిడిఆర్డి మంజూరు కోసం సిఫార్సు చేసిన రాష్ట్రాలు: ఆంధ్రప్రదేశ్, అస్సాం, హర్యానా, హిమాచల్ ప్రదేశ్, కర్ణాటక, కేరళ, మణిపూర్, మేఘాలయ, మిజోరాం, నాగాలాండ్, పంజాబ్, రాజస్థాన్, సిక్కిం, తమిళనాడు, త్రిపుర, ఉత్తరాఖండ్ మరియు పశ్చిమ బెంగాల్ .
రాష్ట్రాల వారీగా విడుదలైనపోస్ట్ డెవల్యూషన్ రెవెన్యూ లోటు గ్రాంట్
|
|
వ.సంఖ్య
|
|
రాష్ట్రం
|
|
అక్టోబర్ 2021న విదులైన నిధులు  
|
|
2021-22 లో విడుదలైన మొత్తం నిధులు 
|
|
-
|
|
ఆంధ్రప్రదేశ్
|
|
1438.08
|
|
10066.58
|
|
-
|
|
అస్సాం
|
|
531.33
|
|
3719.33
|
|
-
|
|
హర్యానా
|
|
11.00
|
|
77.00
|
|
-
|
|
హిమాచల్ ప్రదేశ్
|
|
854.08
|
|
5978.58
|
|
-
|
|
కర్ణాటక
|
|
135.92
|
|
951.42
|
|
-
|
|
కేరళ
|
|
1657.58
|
|
11603.08
|
|
-
|
|
మణిపూర్
|
|
210.33
|
|
1472.33
|
|
-
|
|
మేఘాలయ
|
|
106.58
|
|
746.08
|
|
-
|
|
మిజోరాం
|
|
149.17
|
|
1044.17
|
|
-
|
|
నాగాలాండ్
|
|
379.75
|
|
2658.25
|
|
-
|
|
పంజాబ్
|
|
840.08
|
|
5880.58
|
|
-
|
|
రాజస్థాన్
|
|
823.17
|
|
5762.17
|
|
-
|
|
సిక్కిం
|
|
56.50
|
|
395.50
|
|
-
|
|
తమిళనాడు
|
|
183.67
|
|
1285.67
|
|
-
|
|
త్రిపుర
|
|
378.83
|
|
2651.83
|
|
-
|
|
ఉత్తరాఖండ్
|
|
647.67
|
|
4533.67
|
|
-
|
|
పశ్చిమ బెంగాల్
|
|
1467.25
|
|
10270.75
|
|
మొత్తం
|
|
9,871.00
|
|
69097.00
ప్రధాన మంత్రి కార్యాలయం
ఎయిర్ ఇండియా-ఎయిర్బస్ కొత్త భాగస్వామ్యానికి శ్రీకారం ఫ్రాన్స్ అధ్యక్షుడు గౌరవనీయ ఇమ్మాన్యుయెల్ మాక్రాన్తో వీడియో కాల్లో పాల్గొన్న ప్రధానమంత్రి నరేంద్ర మోదీ
ఈ భాగస్వామ్యం కింద ఎయిర్బస్ నుంచి 250 విమానాలను ఎయిర్ ఇండియా కొనుగోలు... భారత్-ఫ్రాన్స్ వ్యూహాత్మక భాగస్వామ్య శక్తికి ఇది ప్రతిబింబం;
భారత దేశంలో పౌర విమానయాన మార్కెట్ సత్వర విస్తరణ-వృద్ధిని ప్రముఖంగా ప్రస్తావించిన ప్రధాని… దీంతో భారత్-ఇతర ప్రపంచ దేశాల మధ్య సంధానానికి స్ఫూర్తి;
భారత్లో ఫ్రాన్స్ కంపెనీల బలమైన ఉనికిని అభినందించిన ప్రధానమంత్రి…
భారత్లో అతిపెద్ద ‘ఎంఆర్ఒ’ కేంద్రం ఏర్పాటుకు ఇటీవల ఫ్రాన్స్ ఏరోస్పేస్
ఇంజిన్ తయారీదారు ‘శాఫ్రాన్’ సంస్థ నిర్ణయించడాన్ని గుర్తుచేసిన ప్రధాని;
భారత్-ఫ్రాన్స్ సంబంధాల పురోగతిలో భాగస్వామ్యంపై అధ్యక్షుడు మాక్రాన్కు ప్రధాని
కృతజ్ఞతలు.. భారత జి20 అధ్యక్షత కింద సంయుక్తంగా పనిచేయడంపై ప్రధాని ఆసక్తి
ఎయిర్ ఇండియా-ఎయిర్బస్ భాగస్వామ్యం ప్రారంభమైన నేపథ్యంలో ప్రధానమంత్రి శ్రీ నరేంద్ర మోదీ ఓ సామూహిక వీడియో కాల్ ద్వారా ఫ్రాన్స్ అధ్యక్షుడు గౌరవనీయ ఇమ్మాన్యుయేల్ మాక్రాన్తో సంభాషించారు. టాటా సన్స్ సంస్థ గౌరవ చైర్మన్ శ్రీ రతన్ టాటా, బోర్డు చైర్మన్ శ్రీ ఎన్.చంద్రశేఖరన్, ఎయిర్ ఇండియా సీఈవో శ్రీ క్యాంప్బెల్ విల్సన్, ఎయిర్బస్ సీఈవో శ్రీ గుయిలౌమ్ ఫౌరీ కూడా ఈ కాల్లో పాలుపంచుకున్నారు.
ఎయిర్ ఇండియా-ఎయిర్బస్ మధ్య విమానాల కొనుగోలుకు కుదిరిన కాంట్రాక్టుపై ఉభయ పక్షాలూ సంతకాలు చేశాయి. దీనికింద 250 ఎయిర్క్రాఫ్ట్లు, 210 సింగిల్-ఐల్ ‘ఎ320ఎన్ఇఒ’లు, 40 వైడ్బాడీ ‘ఎ350’ విమానాలను ఆ సంస్థ ఎయిర్ ఇండియాకు సరఫరా చేస్తుంది.
ఈ ఏడాది 25వ వార్షికోత్సవం నిర్వహించుకోనున్న భారత్-ఫ్రాన్స్ వ్యూహాత్మక భాగస్వామ్యం బలాన్ని విమానయాన రంగంలోని రెండు దిగ్గజ సంస్థల మధ్య కుదిరిన ఈ వాణిజ్య భాగస్వామ్యం ప్రస్ఫుటం చేస్తోంది.
ఈ సందర్భంగా ప్రధానమంత్రి ప్రసంగిస్తూ- భారత దేశంలో పౌర విమానయాన మార్కెట్ వేగంగా విస్తరించడంతోపాటు వృద్ధి బాటలో పయనించటాన్ని ప్రముఖంగా ప్రస్తావించారు. తద్వారా భారతదేశానికి ఇతర ప్రపంచ దేశాలతో అనుసంధానం మరింత ఊపందుకోగలదని ఆయన అన్నారు. ఈ పరిణామంతో భారతదేశంలో పర్యాటకానికి, వ్యాపారాలకు ప్రోత్సాహం కూడా లభిస్తుందని పేర్కొన్నారు.
భారత్లో ఫ్రాన్స్ కంపెనీలు బలమైన ఉనికిని చాటుకుంటున్నాయని ప్రధానమంత్రి అభినందించారు. భారత్లో అతిపెద్ద నిర్వహణ-మరమ్మతు-ఓవరాల్’  కేంద్రం ఏర్పాటుకు ఇటీవల ఫ్రాన్స్ ఏరోస్పేస్ ఇంజిన్ తయారీదారు ‘శాఫ్రాన్’ సంస్థ నిర్ణయించడాన్ని ఈ సందర్భంగా ఆయన గుర్తుచేశారు. ఈ కేంద్రంలో భారత, అంతర్జాతీయ విమానయాన సంస్థల విమాన ఇంజన్ల సర్వీసింగ్ సేవలు లభిస్తాయని తెలిపారు.
భారత్-ఫ్రాన్స్ సంబంధాల పురోగతిలో అధ్యక్షుడు మాక్రాన్ భాగస్వామ్యంపై ప్రధానమంత్రి ఆయనకు కృతజ్ఞతలు తెలిపారు. భారత జి20 అధ్యక్షత కింద ఆయనతో కలసి పనిచేసేందుకు ఆసక్తితో ఎదురుచూస్తున్నానని చెప్పారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ సీజన్లో ఎంఎస్పీ కార్యకలాపాలు
2020-21 ఖరీఫ్ మార్కెటింగ్ సీజన్లో దేశవ్యాప్తంగా పంటల సేకరణ కొనసాగుతోంది. ప్రస్తుతమున్న కనీస మద్దతు ధర  పథకాల ప్రకారం రైతుల నుంచి ఉత్పత్తులను కేంద్ర ప్రభుత్వం సేకరిస్తోంది.
|
|
ఈ కార్యకలాపాల్లో కొత్తగా ఉత్తరాఖండ్ వంటి కొన్ని రాష్ట్రాలు కూడా చేరాయి. వరి ధాన్యం సేకరణ వేగంగా సాగుతోంది. 16.10.2020 నాటికి, 6.69 లక్షల మంది రైతుల నుంచి 76.77 ల.మె.ట. ధాన్యాన్ని కేంద్రం తీసుకుంది. ఇందుకు కనీస మద్దతు ధరగా రూ.14495.22 కోట్లు చెల్లించింది.
|
|
రాష్ట్రాల నుంచి వచ్చిన ప్రతిపాదనల మేరకు, ధర మద్దతు పథకం  ప్రకారం ప్రస్తుత సీజన్లో 41.67 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ మార్కెట్ రేటు కనీస మద్దతు ధర కంటే తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం నేరుగా పంటలను సేకరిస్తారు.
ఈనెల 16వ తేదీ వరకు, 681 మంది తమిళనాడు, మహారాష్ట్ర, హర్యానా రైతులకు ప్రయోజనం చేకూరుస్తూ, రూ.5.21 కోట్ల కనీస మద్దతు ధరతో, 723.79 మె.ట. పెసలు, మినుములను నోడల్ ఏజెన్సీల ద్వారా కేంద్రం సేకరించింది. అదేవిధంగా, 5089 మె.ట. ఎండు కొబ్బరిచిప్పలను రూ.52.4 కోట్ల కనీస మద్దతు ధరతో సేకరించింది. దీనివల్ల తమిళనాడు, కర్ణాటకలోని 3961 మంది రైతులకు ప్రయోజనం చేకూరింది. చాలా రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, ఆయా రాష్ట్రాల్లోని పరిస్థితులను బట్టి సేకరణలకు ఏర్పాట్లు జరుగుతున్నాయి
|
|
2020-21 ఖరీఫ్ మార్కెటింగ్ సీజన్లో, ఈ నెల 1వ తేదీ నుంచి గింజ పత్తి  సేకరణ కూడా ప్రారంభమైంది. ఈనెల 16వ తేదీ వరకు, 30,139 మంది రైతుల నుంచి 1,50,654 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా రూ.425.55 కోట్లు చెల్లించింది.
|
|
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
టెలికాం, నెట్వర్కింగ్ ఉత్పత్తుల్లో పీఎల్ఐ పథకం
టెలికాం, నెట్వర్కింగ్ ఉత్పత్తులను ప్రోత్సహించడానికి 01.04.2021 నుంచి అమల్లోకి వచ్చేలా, 24.02.2021న ఉత్పత్తి ఆధారిత ప్రోత్సాహక  పథకాన్ని టెలికమ్యూనికేషన్స్ విభాగం ప్రకటించింది. ఈ పథకం కింద 04.06.2021 నుంచి 03.07.2021 వరకు దరఖాస్తులను ఆహ్వానించారు. అర్హత గల 31 దరఖాస్తులను 14 అక్టోబర్ 2021న ఆమోదించారు. డిజైన్ కేంద్రీకృత తయారీని చేర్చడానికి, 01.04.2022 నుంచి అమలులోకి వచ్చేలా ఈ పథకం మార్గదర్శకాలను 20.06.2022న సవరించారు. 21.06.2022 నుంచి 25.08.2022 వరకు దరఖాస్తులను ఆహ్వానించారు. ప్రస్తుతం ఉన్న 14 సంస్థలు ఇప్పటికే అందుకుంటున్న ప్రోత్సాహకాలతో కొనసాగాయి. 32 దరఖాస్తులు, 28 అర్హత గల దరఖాస్తులకు 31 అక్టోబర్ 2022న ఆమోదం లభించింది. అర్హత ఆధారంగా, ప్రస్తుతం, పీఎల్ఐ పథకం కింద ఆమోదించిన 42 సంస్థలు ఉన్నాయి. ఈ 42 సంస్థల్లో 17 సంస్థలు డిజైన్ కేంద్రీకృత ఉత్పత్తులు చేస్తున్నాయి.
ఈ 42 కంపెనీలు రూ.4,115 కోట్ల పెట్టుబడులకు అంగీకరించాయి. దీనివల్ల పథకం అమలు సమయంలో రూ.2.45 లక్షల కోట్ల అదనపు విక్రయాలు, 44,000 మందికి పైగా ఉద్యోగ సృష్టి సాధ్యమవుతుంది. టెలికాం, నెట్వర్కింగ్ ఉత్పత్తుల విషయంలో భారతదేశాన్ని ప్రపంచ తయారీ కేంద్రంగా మార్చడానికి పరిశ్రమ నుండి వచ్చిన ప్రతిస్పందనను ఈ దరఖాస్తుల సంఖ్య సూచిస్తుంది.
టెలికాం, నెట్వర్కింగ్ ఉత్పత్తుల కోసం, 01.04.2021 నుంచే అమలులోకి వచ్చేలా పీఎల్ఐ పథకాన్ని 24.02.2021న ప్రకటించారు. 2021-22 ఆర్థిక సంవత్సరంలో రూ.420 కోట్ల అదనపు పెట్టుబడి, రూ.9,019 కోట్ల విక్రయాలు, 4,938 మందికి ఉపాధి లభించింది. రాష్ట్రాలు & యూటీల వారీగా కంపెనీల జాబితా అనుబంధంలో ఉంది.